Lazar hevder han har eksamen fra de tekniske høyskolene California Institute of Technology og Massachusetts Institute of Technology. I 1993 undersøkte avisen bakgrunnen hans, og fant ingen bevis som støttet Lazars påstander. Den kjente ufologen Stanton Friedman var kun i stand til å bekrefte at Lazar hadde tatt elektronikkurs på slutten av 1970-tallet ved Pierce Junior College i Los Angeles. En artikkel i avdekket at i 1990 hadde Lazar sagt seg skyldig i anklagen om deltagelse i hallikvirksomhet da han installerte et datasystem for et lokalt bordell. Han erklærte seg selv konkurs og oppga at hans beskjeftigelse var selvstendig næringsdrivende som «photo processor». Hans utdannelse og profesjonelle bakgrunn kan således ikke bekreftes, et faktum som Lazar selv tilskriver at myndighetene har slettet alle slike opptegnelser om ham.